La llengua blava és una malaltia de declaració obligatòria a la Unió Europea ja que la seva propagació suposa un perill per a la cabana ramadera i pot tenir conseqüències negatives per als intercanvis comercials de bestiar.
La Llei 8/2003, de 24 de abril, de sanitat animal, estableix entre les seves finalitats la prevenció, la lluita, el control i l'eradicació de les malalties dels animals a través de l'adopció de les mesures sanitàries adequades en funció del risc sanitari, i d'acord amb els coneixements tècnics i científics en cada moment.
Durant el 2008 es van declarar els primers focus del serotipus 1 de llengua blava a Catalunya i el DAR va iniciar un programa de vacunació, que ha mantingut per a l'any 2009 perquè la vacunació representa un element fonamental per fer possible l'eradicació de la malaltia i una eina eficaç per protegir els remugants en front el serotipus 8, sobretot tenint en compte la situació epizootiològica a la Unió Europea, i l'elevat nombre de moviments de bestiar amb destinació a la nostra Comunitat Autònoma que comporten un risc d'entrada de la malaltia.
D'altra banda la vacunació dels animals sensibles a la malaltia facilitarà el moviment i el comerç del bestiar i disminuirà el risc d'aparició de brots aguts en cas d'aparició de la malaltia.
Davant la situació epizootiològica a la Unió Europea, la Comissió Europea va adoptar la Decisió 2008/655/CE, de 24 de juliol, per la qual s'aproven els plans de vacunació d'urgència contra la febre catarral ovina de determinats Estats membres i es determina el nivell de la participació financera de la Comunitat per a 2007 i 2008 (DOUE L-214, de 9.8.2008), en la que s'estableix la concessió d'un ajut financer específic de la Comunitat en 2007 i 2008 per subvenir els plans de vacunació d'urgència contra la febre catarral ovina.
Posteriorment i mitjançant la Decisió 2008/897 de la Comissió, de 28 de novembre de 2008, es varen aprovar els programes anuals i plurianuals i la participació financera de la Comunitat per a l'eradicació, el control i la vigilància de determinades malalties animals i zoonosis, presentats pels Estats membres pel 2009 i anys successius (DOUE núm. 1.12.2008), entre les quals s'aprovava el programa per a la febre catarral ovina per al període comprès entre l'1 de gener i el 31 de desembre de 2009.
Aquesta Decisió ha estat modificada per la Decisió 2009/560 de la Comissió, de 22 de juliol de 2009, en el sentit d'ampliar la participació financera de la Comunitat.
L'ajut s'adreça a les explotacions ramaderes i s'instrumenta a partir de les agrupacions de persones ramaderes que tinguin establerts concerts de sanejament amb el Departament d'Agricultura, Alimentació i Acció rural (DAR), i a les agrupacions de defensa sanitària de bestiar boví que duguin a terme el programa de vacunació de llengua blava, reconegudes pel DAR.
Conseqüentment, valorada la conveniència de donar suport al sector boví mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Agricultura i Ramaderia, en ús de les atribucions que m'han estat conferides,
Aprovar les bases reguladores dels ajuts per a l'administració de la vacuna obligatòria de la llengua blava en el bestiar boví, les quals es publiquen a l'annex d'aquesta Ordre.
2.1 Convocar els ajuts corresponents a l'any 2009 destinats a l'administració de la vacuna obligatòria de la llengua blava en el bestiar boví, d'acord amb les bases reguladores que s'aproven a l'article 1 d'aquesta Ordre.
2.2 El termini de presentació de sol·licituds serà de 15 dies naturals que computa des de l'endemà de la publicació d'aquesta Ordre al DOGC.
2.3 Els ajuts que estableix aquesta Ordre seran a càrrec de la partida pressupostària AG03 D/770000100/6110 dels pressupostos del Departament d'Agricultura, Alimentació i Acció Rural (DAR) per a l'any 2009, dotada amb un import màxim de 500.000 euros.
2.4 L'òrgan instructor dels expedients d'ajut és el Servei de Producció Ramadera.
2.5 L'òrgan competent per emetre resolució sobre les sol·licituds és el director o la directora general d'Agricultura i Ramaderia.
A aquests efectes, es nomena una comissió de valoració, que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general de Ramaderia, el/la cap del servei de Producció Ramadera i el/la cap del servei de Sanitat Animal.
2.6 El termini màxim per emetre la resolució i notificar-la per escrit a la persona sol·licitant serà fins el 31 de desembre de 2009.
2.7 Contra la resolució del director o la directora general d'Agricultura i Ramaderia, que no exhaureix la via administrativa, es podrà interposar recurs d'alçada davant el conseller o la consellera d'Agricultura, Alimentació i Acció Rural en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu, es podrà interposar recurs d'alçada davant el conseller o la consellera d'Agricultura, Alimentació i Acció Rural en el termini de tres mesos comptat a partir de la data en què s'exhaureixi el termini per emetre la resolució i notificar-la que estableix l'apartat anterior.
2.8 Els ajuts atorgats es publicaran al web http://www.gencat.cat/dar/ajuts/ fent ús dels mitjans electrònics establerts i s'exposaran al tauler d'anuncis de les dependències del DAR.
En el supòsit d'ajuts d'un import superior a 3.000 euros es publicaran, a més, al DOGC.
És objecte d'aquestes bases reguladores és establir una línia d'ajuts per a l'administració de la vacuna de la llengua blava del bestiar boví..2 Persona beneficiària de l'ajut
Poden ser persones beneficiàries d'aquests ajuts les persones titulars d'explotacions ramaderes de Catalunya que reuneixin els requisits següents:
a) Que sol·licitin l'administració de la vacuna de la llengua blava a una associació, agrupació de persones ramaderes o agrupació de defensa sanitària.
b) Que les explotacions ramaderes de les quals és titular estiguin inscrites en el Registre d'explotacions ramaderes que preveu el Decret 61/1994, de 22 de febrer, sobre regulació de les explotacions ramaderes.
c) Que les vacunacions portades a terme s'hagin consignat al registre de tractaments veterinaris que conservarà la persona titular de l'explotació, en compliment del que disposa l'article 8 del Reial decret 1749/1998, de 31 de juliol, pel qual s'estableixen les mesures de control aplicables a determinades substàncies i els seus residus en els animals vius i els seus productes.
d) Que la vacunació objecte de l'ajut es realitzi dins el termini comprès entre l'1 de gener de 2009 i el 31 de desembre de 2009.
e) Que les vacunacions hagin estat notificades al DAR conforme al Programa de vacunació de llengua blava 2009..3 Entitats sol·licitants perceptores dels ajuts
3.1 Poden ser entitats sol·licitants perceptores de l'ajut les entitats que duguin a terme la vacunació a la qual fa referència l'apartat 1 d'aquestes bases, i que s'esmenten a continuació:
a) Les agrupacions de persones ramaderes de vaquí que tinguin establerts concerts de sanejament amb el DAR.
b) Les agrupacions de defensa sanitària de bestiar boví que duguin a terme el programa de vacunació de llengua blava, que estiguin reconegudes com a tals per resolució del director o la directora general d'Agricultura i Ramaderia..4 Tipus i quantia de l'ajut
4.1 L'ajut té caràcter de subvenció directament aplicable a les despeses derivades de l'administració de la vacuna a què fa referència l'apartat 1 d'aquestes bases.
4.2 L'import màxim de l'ajut (IVA inclòs) serà de:
Boví reproductor de llet de més de 12 mesos: 1,50 euros per cap de bestiar vacunat de llengua blava.
Boví reproductor de carn de més de 12 mesos: 2,14 euros per cap de bestiar vacunat de llengua blava.
Boví reproductor de menys de 12 mesos i boví d'engreix: 1,28 euros per cap de bestiar vacunat de llengua blava.
Una vegada realitzat el càlcul de l'ajut per animal, l'import mínim a subvencionar, per explotació, serà de 45,00 euros a les explotacions de boví reproductor ja vacunat al 2008.
4.3 L'aplicació de la vacuna inclou per als vedells d'engreix i la recria de reproductors, mai vacunats, l'administració dues vegades amb un interval de tres setmanes, de les vacunes que es necessitin per protegir dels serotipus 1 i serotipus 8, i per als bovins reproductors i recria correctament primovacunada en la campanya anterior l'administració de la dosi de record del serotipus 1 i 8.
També inclou l'administració dues vegades, amb un interval de tres setmanes, de les vacunes que es necessitin per protegir dels serotipus 1 per als vedells procedents d'altres estats membres on únicament vacunen del serotipus 8.
4.4 La determinació de la quantia de l'ajut es realitzarà en funció del nombre total d'animals vacunats inclosos a les sol·licituds i en funció de la disponibilitat pressupostària, i d'acord amb els criteris d'atribució que s'estableixen a l'apartat 5 d'aquestes bases.
4.5 L'import total de les subvencions no podrà ultrapassar la quantia màxima que s'estableix en la convocatòria..5 Criteris d'atribució
En cas que l'import sol·licitat subvencionable superi el pressupost màxim que estableix la convocatòria, es procedirà al prorrateig entre les persones perceptores de l'ajut..6 Concurrència amb altres ajuts
Les subvencions previstes en aquesta Ordre seran compatibles amb qualssevol altres que, per a la mateixa finalitat i objectiu, puguin establir altres administracions públiques.
No obstant això, l'obtenció concurrent d'ajuts, quan l'import total de les subvencions percebudes per cada persona beneficiària superi el cost de tota l'activitat que vagi a desenvolupar per al període de què es tracti, donarà lloc a la reducció proporcional que correspongui en l'import de les subvencions regulades en aquest Ordre, fins ajustar-se a aquest límit..7 Sol·licituds i documentació
7.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web http://www.gencat.cat/dar/ajuts/.
Aquestes sol·licituds s'adreçaran a la Direcció General d'Agricultura i Ramaderia, es presentaran en les oficines comarcals del DAR, preferentment, sense perjudici de fer ús de la resta de mitjans establerts en la Llei 30/1992, de 26 de novembre, dins el termini establert en la convocatòria.
7.2 A les sol·licituds s'adjuntarà la documentació que es relaciona a continuació:
No obstant això, no caldrà presentar la documentació que ja s'hagi presentat anteriorment al DAR, i de la qual no hagin variat les dades i continuïn vigents.
En els casos en què s'iniciï el procediment administratiu en una oficina del DAR diferent a la que es va presentar la documentació, caldrà que s'indiqui a l'imprès de sol·licitud en quin procediment, campanya o any i unitat del DAR es va aportar.
a) Fotocòpia compulsada del NIF de la persona sol·licitant i, DNI/NIF del/de la representant legal.
b) Acreditació de la representació per qualsevol mitjà vàlid en el dret que en deixi constància.
c) Fotocòpia compulsada dels estatuts o de les normes reguladores del funcionament de l'entitat.
d) Certificat d'inscripció en el registre administratiu corresponent emès l'any 2009.
En cas que es tracti d'un registre gestionat pel DAR, no caldrà aportar cap certificat d'inscripció.
e) Original de la certificació de l'acord de l'entitat per demanar aquest ajut i acceptar els compromisos corresponents.
f) Memòria del programa vacunal de llengua blava que es du a terme, amb una relació de les explotacions integrades en l'agrupació, signada pel president o la presidenta i pel veterinari o la veterinària responsable de l'agrupació on figurin les vacunacions que preveuen realitzar.
g) Documentació justificativa de les vacunacions realitzades, d'acord amb el que estableix l'apartat 9 d'aquestes bases.
7.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratificarà mitjançant la signatura de la sol·licitud:
a) El compte on s'ha d'ingressar l'import de la subvenció inclòs a l'imprès de sol·licitud pertany a la persona beneficiària de l'ajut.
Si és el primer cop que s'inicia una relació amb el DAR o han variat les dades des de la presentació del full de dades bancàries s'ha de presentar l'imprès EF-013.
b) No estar sotmesa a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions.
c) Ajuts i subvencions que hagi sol·licitat i/o obtingut amb la mateixa finalitat, amb expressió de la quantia i de l'entitat que les va concedir.
d) Compliment de la quota de reserva per a la integració social de persones discapacitades que estableix la legislació vigent, si escau.
e) Que es compromet a destinar l'import íntegre rebut per aquesta línia d'ajuts als serveis veterinaris, per al compliment de l'aplicació de la vacunació de la llengua blava al bestiar boví.
7.4 El fet que la persona interessada presenti la sol·licitud de l'ajut comporta l'autorització al DAR perquè obtingui els certificats sobre l'estat de deutes de la persona sol·licitant que han d'emetre l'Agència Estatal d'Administració Tributària i la Tresoreria General de la Seguretat Social, així com la Generalitat de Catalunya.
Si la persona sol·licitant denega expressament l'autorització, mitjançant l'imprès de sol·licitud, caldrà que aporti el certificat de què es tracti en el moment de la presentació de la sol·licitud.
7.5 Les persones sol·licitants hauran de facilitar tota la informació complementària que els requereixi el personal tècnic del DAR..8 Tramitació i resolució
8.2 La Comissió de valoració podrà sol·licitar tots el documents i els informes que consideri necessaris per elaborar l'informe d'avaluació.
8.3 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per emetre'n la resolució.
8.4 En la resolució de concessió figurarà com a mínim, l'import màxim de l'ajut, les condicions que haurà de complir la persona beneficiària, i la procedència dels fons amb els que es financi l'ajut.
8.5 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o com a conseqüència d'una decisió de l'Administració..9 Justificació i pagament
9.1 La documentació justificativa de les actuacions realitzades fins al 30 de setembre de 2009, així com les actuacions que s'hagin realitzat o es preveuen realitzar de l'1 d'octubre del 2009 al 31 de desembre de 2009, s'han de presentar juntament amb la sol·licitud d'ajut, d'acord amb l'apartat 7 d'aquestes bases.
La documentació justificativa corresponent a les vacunacions efectuades de l'1 d'octubre de 2009 fins al 31 de desembre de 2009 s'ha de presentar abans del 31 de gener de 2010, inclòs.
9.2 A la relació d'explotacions integrades a l'agrupació en la data de sol·licitud de l'ajut i a les quals s'executa la vacunació de llengua blava, que cal presentar per justificar les actuacions, s'ha d'especificar:
a) Les marques oficials de les explotacions integrants, ordenades per ordre creixent, amb el número d'inscripció al Registre d'explotacions ramaderes.
b) El nombre i la data de les vacunacions efectuades a cada una de les explotacions que integren l'agrupació amb indicació per a cada explotació del nombre de caps de boví reproductor de llet i de carn vacunat i del nombre de caps de boví d'engreix i de recria vacunats.
9.3 La justificació de l'execució de la vacunació es realitzarà mitjançant la presentació d'un certificat emès pels/per les veterinaris/àries de l'agrupació responsables de l'aplicació de la vacuna.
Només es tindran en compte les dades que el personal veterinari responsable de la vacunació de la llengua blava hagi comunicat al DAR.
9.4 Un cop efectuades les comprovacions corresponents es procedirà, si escau, al pagament de l'ajut.
9.5 Per rebre l'import de les subvencions les persones beneficiàries han d'estar al corrent de les obligacions tributàries amb l'Agència Estatal d'Administració Tributària i socials amb la Tresoreria General de la Seguretat Social, així com no tenir deutes de cap tipus amb la Generalitat de Catalunya i no estar en alguna de les circumstàncies previstes a l'article 13 de la Llei 38/2003, de 17 de novembre, general de subvencions.
9.6 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre..10 Invalidesa de la resolució de concessió i reintegrament de les quantitats percebudes indegudament
10.2 També procedirà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2008, general de subvencions i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.3 El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, del règim jurídic de les administracions públiques i el procediment administratiu comú, sense perjudici de les especialitats que s'estableixin en la Llei 38/2003, de 17 de novembre, i en el Decret legislatiu 3/2002, de 24 de desembre..11 Inspecció i control
El DAR té la facultat d'inspeccionar les actuacions realitzades a les explotacions ramaderes amb la finalitat de comprovar que s'adeqüen al programa sanitari i als justificants presentats..12 Infraccions i sancions